# SUTARTIES SPECIALIOJI DALIS

2017 m. kovo 15 d. Nr.SUT-18-17

**UAB Technologijų ir inovacijų centras**, pagal Lietuvos Respublikos įstatymus įsteigta ir veikianti uždaroji akcinė bendrovė, kodas 303200016, PVM mokėtojo kodas LT 100008194913, registruotos buveinės adresas A. Juozapavičiaus g. 13, Vilnius Lietuvos Respublika, apie kurią duomenys kaupiami ir saugomi VĮ Registrų centras, atstovaujama generalinio direktoriaus Mariaus Juknevičiaus, veikiančio pagal bendrovės įstatus, (toliau – Pirkėjas), ir

**UAB REO Investment**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 301142728, PVM mokėtojo kodas LT 100004839915, registruotos buveinės adresas Jurbarko g. 2, Kaunas, Lietuvos Respublika, apie kurią duomenys kaupiami ir saugomi VĮ Registrų centras**,** atstovaujama generalinio direktoriaus Evaldo Pliso, veikiančio pagal įmonės įstatus (toliau – Tiekėjas),

Pirkėjas ir Tiekėjas kiekvienas atskirai toliau vadinamas Šalimi, bendrai vadinamos Šalimis,sudarė šią prekių pirkimo - pardavimo sutartį (toliau – Sutartis).

# 1. SUTARTIES OBJEKTAS (Sutarties BD 4 dalis)

1.1. Tiekėjas įsipareigoja Sutartyje numatytomis sąlygomis perduoti (Nr. 1252) Nešiojamus kompiuterius bei jų priedus (toliau – Prekės) Pirkėjui nuosavybės teise, o Pirkėjas įsipareigoja priimti Prekes ir sumokėti už jas Tiekėjui Sutartyje nurodytomis sąlygomis ir terminais.

# 2. PREKIŲ KIEKIS IR KAINA (Sutarties BD 5 dalis)

2.1. Pagal šią Sutartį Pirkėjui tiekiamos Prekės, aprašytos Techninėje specifikacijoje.

2.2. Pagal šią Sutartį Pirkėjui tiekiamos Prekės pagal poreikį, neviršijant Sutarties SD 2.3 punkte nurodytos Prekių kainos.

2.3. Pirkėjas neįsipareigoja nupirkti viso nurodyto maksimalaus kiekio už visą nurodytą bendrą Prekių kainą.

2.4. Maksimalus Prekių kiekis - nurodytas Sutarties SD Priede Nr. 2.

2.5. Bendrą Sutarties kainą sudaro **83.359,32** EUR (aštuoniasdešimt trys tūkstančiai trys šimtai penkiasdešimt devyni eurai 32 ct) įskaitant PVM. Bendrą Sutarties kainą sudaro:

2.5.1. Prekių kaina – **68.892,00** EUR (Šešiasdešimt aštuoni tūkstančiai aštuoni šimtai devyniasdešimt du eurai 00 ct) neįskaitant PVM;

2.5.2. Pridėtinės vertės mokestis (PVM) 21% – **14.467,32** EUR (keturiolika tūkstančių keturi šimtai šešiasdešimt septyni eurai 32 ct).

2.6. Vadovaujantis Viešųjų pirkimų tarnybos direktoriaus patvirtinta Viešojo pirkimo – pardavimo sutarčių kainos ir kainodaros taisyklių nustatymo metodika, taikomas kainos apskaičiavimo būdas – **fiksuotas įkainis.**

2.7. Pirkėjas moka Tiekėjui už faktiškai pristatytas Prekes pagal Sutarties SD Priede Nr. 2 nurodytus Prekių įkainius. Prekių įkainiai Sutarties galiojimo laikotarpiu nekeičiami.

# 3. PREKIŲ KOKYBĖ (Sutarties BD 6 dalis)

3.1. Prekės ir Prekių kokybė turi atitikti Sutarties BD 6 dalyje ir Techninėje specifikacijoje nurodytus reikalavimus.

3.2. Prekėms nustatomas ne trumpesnis nei gamintojo numatytas garantijos terminas, bet ne mažiau kaip 36 mėn. (išskyrus baterijas).

3.3. Prekių perdavimo - priėmimo ar Garantinio laikotarpio metu pastebėtiems trūkumams šalinti nustatomas terminas aprašytas Techninių specifikacijų 5.2.9 – 5.2.12 punktuose.

3.4. Prekių trūkumais laikomi neatitikimai Techninės specifikacijos, Užsakymų reikalavimams ir teisės aktams, reglamentuojantiems Prekių kokybę ir (ar) tiekimą.

3.5. Už nustatytų Prekių trūkumų nepašalinimą per Sutarties SD 3.3 punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną.

# 4. TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA (Sutarties BD 8 dalis)

4.1. Tiekėjas Sutarčiai vykdyti neturi teisės pasitelkti Subtiekėjų.

# 5. PREKIŲ PRISTATYMO TERMINAI IR PERDAVIMO - PRIĖMIMO TVARKA (Sutarties BD 9 dalis)

5.1. Tiekėjas įsipareigoja Prekes paruošti atsiėmimui ir pristatyti Prekes Techninės specifikacijos 5.2. dalyje nustatytais terminais, išskyrus atvejus, kai pateikiant Užsakymą yra nurodomi kiti terminai nei Techninės specifikacijos 5.2. dalyje.

* 1. Prekių pristatymo galimos vietos nurodytos Techninės specifikacijos 4 dalyje. Konkreti užsakomų Prekių pristatymo vieta nurodoma teikiant Užsakymą.
  2. Ant pristatytų Prekių pakuotės turi būti nurodomi Pirkėjo kontaktinio asmens, atsakingo už Sutarties vykdymą, duomenys. Kartu su Prekėmis pateikiami šie dokumentai: Prekių techninė dokumentacija, naudojimosi instrukcijos, garantijos sąlygos ir kita būtina Prekėms tinkamai naudoti dokumentacija.
  3. Už vėlavimą paruošti atsiėmimui ar pristatyti Prekes per sutarties SD 5.1 nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių kainos dydžio delspinigius už kiekvieną uždelstą dieną.

# 6. MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 dalis)

6.1. Pirkėjas sumoka Tiekėjui už faktiškai per praėjusį mėnesį pristatytas kokybiškas Prekes per 30 (trisdešimt) kalendorinių dienų nuo PVM sąskaitos faktūros ar kito tipo priklausančio išrašyti ir Pirkėjui pateikti dokumento, atitinkančio PVM sąskaitos faktūros turinį ir tikslą (toliau – Sąskaita) gavimo dienos.

6.2. Tiekėjas Prekių perdavimo - priėmimo aktą pateikia pristatydamas Prekes. Pirkėjui per Sutarties BD 9.5 punkte nurodytą terminą pasirašius Prekių perdavimo – priėmimo aktą, Tiekėjas per 5 darbo dienas pateikia Pirkėjui Sąskaitą už faktiškai per mėnesį pristatytas Prekes.

6.3. Visi atsiskaitymai pagal Sutartį atliekami eurais.

# 7. SUTARTIES ĮSIGALIOJIMAS IR GALIOJIMAS (Sutarties BD 2.1 punktas)

7.1. Ši Sutartis įsigalioja nuo Sutarties pasirašymo ir galioja iki visiškų Sutartinių įsipareigojimų įvykdymo, bet ne ilgiau kaip vienerius metus.

# 8. PRIEDAI

8.1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.

8.2. Prie Sutarties SD pridedami šie priedai laikomi konfidencialia informacija:

8.2.1. Priedas Nr. 1 – Kontaktiniai adresai pranešimams siųsti ir asmenys, atsakingi už sutarties vykdymą 1 lapas;

8.2.2. Priedas Nr. 2 – Prekių kiekiai ir įkainiai, 1 lapas.

# 9. ŠALIŲ REKVIZITAI

|  |  |
| --- | --- |
| **Tiekėjas**  **UAB REO Investment**  Jurbarko g. 2, Kaunas LT-47183  Įmonės kodas: 301142728  PVM kodas: LT100004839915  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (sutarties pasirašymo data) | **Pirkėjas**  **UAB Technologijų ir inovacijų centras**  A. Juozapavičiaus g. 13, Vilnius  Įmonės kodas: 303200016  PVM kodas: LT100008194913  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  \_\_\_\_\_\_\_\_\_2017-03-23\_\_\_\_\_\_\_\_\_\_\_\_  (sutarties pasirašymo data) |

2

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.4 punktas)**
   1. Pirkėjo kontaktiniai adresai pranešimams siųsti: adresas –
   2. Tiekėjo kontaktiniai adresai pranešimams siųsti: adresas –
2. **KONTAKTINIAI ASMENYS (Sutarties BD 18.5 punktas)**
   1. Pirkėjo atstovų, kurie bus atsakingi už šios Sutarties vykdymą, kontaktai: .
   2. Tiekėjo atstovų, kurie bus atsakingi už šios Sutarties vykdymą, kontaktai:

|  |  |
| --- | --- |
| **Tiekėjas**  **UAB REO Investment**  Jurbarko g. 2, Kaunas LT-47183  Įmonės kodas: 301142728  PVM kodas: LT100004839915 | **Pirkėjas**  **UAB Technologijų ir inovacijų centras**  A. Juozapavičiaus g. 13, Vilnius  Įmonės kodas: 303200016  PVM kodas: LT100008194913 |

Priedas Nr. 2

**Prekių kiekiai ir įkainiai**

|  |  |  |  |
| --- | --- | --- | --- |
| **Nr.** | **Modelis** | **Maksimalus kiekis[[1]](#footnote-1)** | **1 vieneto įkainis, EUR be PVM** |
| **1 pirkimo objektas – Nešiojami kompiuteriai ir jų priedai** | |  |  |
|  | Nešiojamas 14“ kompiuteris (Ultrabook) | 3 |  |
|  | Nešiojamas 14“ kompiuteris | 30 |  |
|  | Nešiojamas 12“ kompiuteris | 15 |  |
|  | Nešiojamas 15“ kompiuteris | 5 |  |
|  | Sąsajų išplėtimo įrenginys nešiojamajam 14“ kompiuteriui (Ultrabook) | 3 |  |
|  | Sąsajų išplėtimo įrenginys nešiojamajam 14“ kompiuteriui | 30 |  |
|  | Sąsajų išplėtimo įrenginys nešiojamajam 12“ kompiuteriui | 15 |  |
|  | Sąsajų išplėtimo įrenginys nešiojamajam 15“ kompiuteriui | 5 |  |
|  | Monitorius | 60 |  |

|  |  |
| --- | --- |
| **Tiekėjas**  **UAB REO Investment**  Jurbarko g. 2, Kaunas LT-47183  Įmonės kodas: 301142728  PVM kodas: LT100004839915 | **Pirkėjas**  **UAB Technologijų ir inovacijų centras**  A. Juozapavičiaus g. 13, Vilnius  Įmonės kodas: 303200016  PVM kodas: LT100008194913 |

1. Nurodytas Maksimalus Prekių kiekis. Pirkėjas neįsipareigoja nupirkti viso nurodyto Maksimalaus kiekio*.* [↑](#footnote-ref-1)